LPH:การเติบโตปี 59-60 แข็งแกร่งมากมองหุ้นร่วงเป็นจังหวะซื้อชู P/E ต่ำกลุ่ม
LPH:การเติบโตปี 59-60 แข็งแกร่งมากให้ราคาพื้นฐาน 10.90 บาท โดยใช้วิธี DCF (wacc 7%, terminal growth 3.5%) ทั้งนี้ LPH เป็นโรงพยาบาลที่มี Valuation ต่ำกว่ากลุ่มในไทย เพราะการขยายตัวของกำไรที่สูงถึง 77% ในปี 59 ปัจจุบันซื้อขายที่ P/E ปี 60 ที่ 28 เท่าขณะที่ BDMS, BH และ CHG อยู่ที่ 30-40 เท่า 
16 ก.ย. 2559

บล.ดีบีเอส วิคเคอร์ส ระบุในบทวิเคราะห์วันนี้(16 ก.ย.) ว่า บริษัท โรงพยาบาล ลาดพร้าว จำกัด (มหาชน) หรือ LPH กำไรสุทธิไตรมาส 2/59 เท่ากับ 39 ล้านบาท +122% เทียบช่วงเดียวกันของปีก่อน แต่ -10% เทียบไตรมาสก่อนหน้าอันเป็นไปตามปัจจัยฤดูกาล เนื่องจากปริมาณคนไข้ที่เพิ่มขึ้น 4% และ รายได้ที่เพิ่มขึ้นจากคนไข้ที่จ่ายค่ารักษาเป็นเงินสด
ยังคงได้รับประโยชน์จากการลดหย่อนภาษีจากสรรพากรในเรื่องการลงทุนเพิ่ม นั่นคือให้มีการคิดค่าเสื่อมราคาเพิ่มขึ้นได้เป็น 2 เท่าตัว และคิดย้อนหลังตั้งแต่ 3 พ.ย.58-31 ธ.ค.59 ได้ ทำให้อัตราภาษีเงินได้ในงวดไตรมาส 2/59 เป็นเพียง 8% และในงวดครึ่งหลังปี 59 ก็ยังได้รับประโยชน์จากเรื่องนี้ได้อย่างต่อเนื่อง
อาจจะเช่าพื้นที่ของโรงพยาบาลเดชาเพื่อต่อยอดธุรกิจ ปัจจุบันอยู่ในช่วงการเจรจาต่อรองกัน ส่วนแนวโน้มธุรกิจในครึ่งหลังของปี 59 คาดว่าจะสดใสต่อเนื่อง โดยไตรมาส 3 เป็น High season ของธุรกิจโรงพยาบาล เพราะเป็นฤดูฝน
การขยายไปสู่ศูนย์การรักษาเฉพาะทางยังเป็นไปตามแผน ที่เปิดไปแล้วคือ ศูนย์ดวงตา และ ผิวหนัง ที่จะเปิดต่อไปคือ ระบบทางเดินอาหาร ประมาณไตรมาส 4/59 และจะเปิดอีก 5 ศูนย์ อีกทั้งจะมีอาคารใหม่ให้บริการทางการแพทย์ในปี 60 คาดว่าจะให้บริการผู้ป่วยในได้เพิ่มอีก 30 เตียง โควต้าประกันสังคมอีก 5 หมื่นราย และเพิ่มรายได้ต่อหัวอีก 10% คาดว่าแนวโน้มผลกำไรไตรมาส 2/59 จะประกาศออกมาอย่างแข็งแกร่ง
ในเชิงกลยุทธ์แนะนำซื้อ โดยฝ่ายวิจัยฯ DBSV ให้ราคาพื้นฐาน 10.90 บาท โดยใช้วิธี DCF (wacc 7%, terminal growth 3.5%) ทั้งนี้ LPH เป็นโรงพยาบาลที่มี Valuation ต่ำกว่ากลุ่มในไทย เพราะการขยายตัวของกำไรที่สูงถึง 77% ในปี 59 ปัจจุบันซื้อขายที่ P/E ปี 60 ที่ 28 เท่าขณะที่ BDMS, BH และ CHG อยู่ที่ 30-40 เท่า                                                       